**Til læraren**

Ved å arbeide med romanutdraget *Ivar får ansvar* kan du som lærar leggje til rette for høgtlesing, samtale, refleksjon og skriving på ein engasjerande måte. Korleis oppfattar 12-åringane seg sjølve når dei er i slutten av barneåra? Korleis utviklar og endrar relasjonane seg mellom dei og venane, og dei sjølve og foreldra? Det å vere 12 år er å vere i ei brytningstid mellom barn og ungdom, og alderen inneber at ein får stadig nye krav og forventingar stilte til seg. Gjennom å lese utdraget frå boka får elevane reflektere over tema som dei lett kan kjenne seg igjen i. Oppgåvene som er laga i tilknyting til romanutdraget, let elevane uttrykke seg både munnleg og skriftleg, og er praktiske og varierte.

For at opplegget skal vere enkelt for deg å ta i bruk i klasserommet, har vi samla alle oppgåvene i ein presentasjon som du kan ha på lystavla framme i klasserommet. Oppgåvene kan du redigere og tilpasse etter behov.